02/09/2019 | Administración LocalMunicipal
Boiro
Publicación das convatoria concurrencia. Bases deporte federado 2019

ANUNCIO DE PUBLICACION DAS BASES DA CONVOCATORIA DE SUBVENCIÓNS PARA O DEPORTE FEDERADO 2019 A Xunta de Goberno Local do Concello de Boiro en sesión celebrada o 28 de agosto de 2019, aprobou as BASES ESPECÍFICAS DA CONVOCATORIA DO CONCELLO DE BOIRO DE SUBVENCIÓNS PARA CLUBS DEPORTIVOS FEDERADOS DA LOCALIDADE. ANO 2019 BASES ESPECÍFICAS DA CONVOCATORIA DO CONCELLO DE BOIRO DE SUBVENCIÓNS PARA CLUBS DEPORTIVOS FEDERADOS DA LOCALIDADE. ANO 2019 Dentro das competencias e do labor de fomento e apoio ás iniciativas das entidades sen ánimo de lucro que ten atribuído este Concello de Boiro (artigo 25.2. m) da Lei 7/1985 de 2 de abril, reguladora das bases de réxime local, convócanse as presentes axudas na área de deportes, destinadas a aquelas entidades deportivas sen ánimo de lucro que pretendan apoiar o deporte federado e fomentar actividades deportivas ou calquera outra actividade física de tempo libre.1.-FINALIDADE E OBXECTO. A finalidade desta convocatoria é apoiar ás entidades deportivas sen fins de lucro na realización de actividades deportivas e de tempo libre, así como nas actividades derivadas da participación en ligas ou competicións oficiais de ámbito comarcal, provincial, autonómico ou estatal, convocados por organismo oficial ou federacións deportivas galegas, nas modalidades deportivas de implantación en Galicia, ademais das propias do termo municipal boirense. Conforme co disposto na Lei 7/1985, de bases de réxime local, Regulamento de servizos das corporacións locais e na Lei 5/1997, de administración local de Galicia, e con cargo aos presupostos 2019 do Orzamento Xeral do Concello de Boiro, convócanse, para o exercizo económico de 2019, as subvencións que a continuación se detallan: Programa. Descrición e Aplicación orzamentaria. Partida. Crédito máximo dispoñible 2.-REQUISITOS. - Poderán optar aos programas contidos na presente convocatoria as entidades deportivas que cumpran os seguintes requisitos: • Club federado con razón social no termo municipal de Boiro. • Carecer de fins de lucro. • Estar rexistrada no Rexistro de Entidades do Concello de Boiro. • Estar rexistrado no Rexistro de Asociacións Deportivas da Xunta • Non incorrer en ningún dos supostos de incapacidade ou incompatibilidade para a percepción de axudas ou subvencións públicas.3.-CONDICIÓNS.- 3.1. O beneficiario estará obrigado a dar publicidade do carácter público da financiación da actividade e/ou programa obxecto da subvención, facendo constar esta circunstancia en carteis, trípticos e/ou demais documentación divulgativa así como na indumentaria de competición (camiseta, licra, maillot, dobok, judogi, bañador…) e na vestimenta de rúa, mediante a inserción no mesmo texto “CONCELLO DE BOIRO” e/ou o escudo oficial do concello de Boiro (tamaño mínimo 3x4). O incumprimento destes requisitos suporá unha minoración da subvención concedida nun 25% 3.2. O beneficiario estará obrigado tamén a prestar a colaboración necesaria en canto a recursos humanos e infraestrutura cando así llo solicite o Concello de Boiro e sempre e cando non interfira na súa actividade.4.-DOCUMENTACIÓN. As solicitudes deberán formularse no modelo normalizado que se anexa ao final destas bases, e ir acompañadas do resto da documentación e datos solicitados. Cando non se trate de orixinais, a documentación acreditativa deberá ir sempre compulsada. Se algunha documentación xa se tivera entregado en anos anteriores e non se produciran variacións respecto ao actual, non se terá que volver a presentar, sendo obrigatorio a indicación desta circunstancia e o expediente no que se atope.4.1.- Programa A e programa B: Clubs deportivos federados e Clubs de veteranos: os solicitantes deberán cumprimentar os seguintes apartados incluídos no modelo normalizado: 4.1.1.- Modelo normalizado: a/ Datos da entidade: denominación, CIF, enderezo, teléfono, correo electrónico, nº de inscrición no Rexistro de Asociacións Deportivas da Xunta, nº identificación no Rexistro de Entidades do Concello de Boiro. b/ Datos do asinante da solicitude: nome e apelidos, NIF, teléfono, correo electrónico, relación coa entidade e acreditación da representación da entidade. c/ Declaracións do solicitante: respecto a que a asociación e/ou entidade non incorre en ningún dos supostos de incapacidade ou incompatibilidade para a percepción de axudas ou subvencións públicas; respecto a que os datos da solicitude e demais documentación requirida reflicten con exactitude os datos correspondentes á tempada precedente, e respecto a que o club participou en competición organizada pola Federación Galega/Órgano na tempada precedente.4.1.2.- Certificado acreditativo da representación da entidade por parte do solicitante da subvención.4.1.3.- Memoria: Deberase cumprimentar cada un dos apartados con datos correspondentes á temporada 2018-2019, que servirán de ponderación para a concesión da subvención (apartado 6.1) de acordo co modelo normalizado que se achega ao final destas bases.4.1.4.- Certificacións da Federación ou órgano correspondente: Que acrediten que o club participou en competición/s organizada/s durante a tempada precedente, o nº de licenzas e categorías, e outros datos que necesiten ser acreditados.5.- LUGAR E PRAZO DE PRESENTACIÓN DE SOLICITUDES.- As solicitudes presentaranse no Rexistro Xeral do Concello de Boiro ou no das restantes administración, e na forma prevista no art.16.4 da Lei 39/2015, de 1 de outubro, do procedemento común das administracións públicas. O prazo de presentación de solicitudes será de 10 días hábiles dende a publicación das Bases no BOP, publicándose ademais na páxina web do Concello de Boiro ( www.boiro.org ) e nos taboleiros informativos da Casa do Concello e Casa da Cultura “Ramón Martínez López”. O defecto, erro ou ausencia na presentación da documentación deberá ser corrixido no prazo de dez días hábiles desde a recepción do correspondente requirimento e poderá realizarse vía correo electrónico. De non realizarse actuación por parte do beneficiario no prazo indicado, entenderase excluído da convocatoria si se tratara de requisitos esenciais para poder participar na convocatoria. Pola contra, no caso de tratarse de acreditación de méritos para a valoración, continuarase co procedemento non valorándose os mesmos no apartado correspondente.6.- RESOLUCIÓN DOS PROGRAMAS.- A concesión das subvencións realizarase mediante un réxime de concorrencia competitiva, por resolución da Xunta de Goberno Local, de acordo coa delegación de atribucións realizadas por Decreto da Alcaldía de 09/07/2019, previa proposta motivada dunha comisión avaliadora. A comisión avaliadora estará composta polos seguintes membros: • Presidente: Alcalde ou concelleiro/a en quen delegue • Vogais: o Concelleiro de Deportes o Técnico de Deportes o Animador Deportivo Na comisión actuará como secretario/a, sen voto, o da Corporación ou funcionario/a en quen delegue. De ser necesarios, os vogais suplentes serán tres técnicos municipais, nomeados polo presidente, integrantes dos grupos A1 e/ou A2.6.1.-Valoración das solicitudes.- Previamente, a comisión avaliadora determinará e proporá ao órgano competente a distribución da contía económica destinada a subvencionar os clubs federados e entidades solicitantes. A contía das subvencións determinarase en función do seguinte baremo: *O número de equipos da entidade valorarase cun máximo de 10 ptos *Os equipos das categorías inferiores en competición federada ou de deporte escolar (prebenxamín, benxamín, alevín, infantil, cadete e xuvenil ou equivalentes) serán valorados cun máximo de 5 ptos *O número de licencias federativas con que contara a entidade valorarase cun máximo de 10 ptos. *O número de licenzas de categorías inferiores terá unha valoración máxima de 10 ptos. Cada actividade deberá ser acreditada documentalmente (orixinal ou copia compulsada do material publicitario e/ou divulgativo en xeneral –carta informativa, web, etcétera-). 6.2.-Notificación e publicidade da resolución.- A resolución de concesión realizarase pola Xunta de Goberno Local antes do 31 de setembro de 2019, e notificarase mediante notificación electrónica ao correo electrónico recollido na solicitude aos interesados e publicarase no taboleiro do Concello de Boiro e da Casa da Cultura “Anuncia Rosaida El Kattat Bacardi”. Contra a desestimación expresa ou presunta das solicitudes presentadas poderán formularse os recursos que procedan.7.- XUSTIFICACIÓN E PAGAMENTO.7.1.- Prazo de xustificación.- O prazo para a xustificación das subvencións rematará o 31 de outubro de 2019. Excepcionalmente, previa petición motivada, o interesado poderá solicitar a ampliación do prazo de xustificación (máximo ata o 15 de novembro). En todo caso a solicutude de ampliación do prazo de xustificación deberá cursarse antes do remate do prazo de xustificación (31/10/2019) Se non se presenta a xustificación dentro de prazo, por resolución da Xunta de Goberno Local resolverase a anulación do correspondente compromiso. A resolución final seralle notificada á entidade correspondente.7.2.- Consideracións xerais.- a/ As subvencións aboaranse despois da xustificación dos gastos e da presentación da demais documentación esixida b/ O gasto xustificado documentalmente deberá acadar polo menos, o importe do presuposto subvencionado. c/ Os gastos xustificados deberán axustarse aos conceptos incluídos no presuposto inicial presentado pola entidade ou asociación. d/ O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas supere o custo da actividade que desenvolvera o beneficiario. O beneficiario deberá comunicar ao órgano concedente a obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dada aos fondos percibidos. e/ Para o cobro da subvención as entidades deberán estar ao corrente das súas obrigas fiscais co Concello de Boiro (art.189.2 do RDL 2/2004, de 5 de marzo, que aproba o Texto Refundido da Lei Reguladora das Facendas Locais), situación que determinará de oficio o propio Concello. Así mesmo, as entidades deberán acreditar que están ao corrente nas obrigas tributarias coa Facenda estatal, coa Seguridade Social e co Concello de Boiro. A acreditación coa Facenda e Seguridade Social poderá ser solicitada directamente polo Concello en virtude da autorización dada pola entidade. f/ Toda alteración das condicións que se tiveron en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión. g/ O beneficiario deberá someterse ás actuacións de comprobación que realice o órgano concedente, así como calquera outras de comprobación e control financeiro e, en todo caso, quedará obrigado a facilitar canta información lle sexa requirida polo Concello e demais órganos de control externo, someténdose ás responsabilidades e réxime sancionador establecido na Lei xeral orzamentaria e, no seu caso, ó disposto no Código Penal. h/ O beneficiario deberá conservar os documentos xustificativos da aplicación dos fondos recibidos incluídos os documentos electrónicos, en tanto poidan ser obxecto das actuacións de comprobación e control. Deberá dispor dos libros contables, rexistros dilixenciados e demais documentos debidamente auditados nos termos esixidos pola lexislación mercantil e sectorial aplicable ó beneficiario en cada caso, así como cantos estados contables e rexistros específicos sexan esixidos pola convocatoria da subvención, coa finalidade de garanti-lo adecuado exercicio das facultades de comprobación e control. i/ O beneficiario deberá ter cumprido o obxectivo, executado o proxecto ou realizado a actividade que fundamenta a concesión da subvención.7.3.- Documentación xustificativa.- Deberán presentar a seguinte documentación: a/ Acreditación da realización de gastos, da forma seguinte: • As subvencións obxecto desta convocatoria teñen por finalidade a realización de actividades que xeren gastos correntes, tendo que xustificarse mediante facturas orixinais ou copias compulsadas de gastos realizados neste exercicio económico de 2019. • No caso de gastos de persoal, poderán achegarse como xustificante as nóminas acreditativas do pagamento ou os seguros sociais. • Os gastos federativos, cotas de inscrición e arbitraxes poderán xustificarse con certificación expedida pola Federación ou órgano correspondente. • Os gastos de mutualidade e seguros poderanse xustificar con certificación expedida polo organismo correspondente. • A adquisición de material deportivo e resto de gastos correntes: facturas orixinais ou copias compulsadas. • Tanto as certificacións da Federación ou Mutualidades como as facturas de gastos correntes deberán incorporar un selo ou estampillado no que figure a expresión “factura imputada no ___% á subvención de deporte federado 2019 do Concello de Boiro” e deberá conter a sinatura do representante da entidade e o selo da entidade. b/ Acreditación do pagamento. - Deberá acreditarse o pagamento de acordo co seguinte: • Facturas dun importe superior ou igual a 300 euros: Xustificante da transferencia bancaria dende a conta do beneficiario da subvención á conta do emisor da factura. • Facturas dun importe inferior a 300 euros, admítese, de xeito excepcional, o pago en metálico para facturas cun importe inferior a 300 euros, debendo constar na factura o selo de pagado xunto co DNI, cargo e sinatura do representante da entidade emisora da factura ou ben mediante un escrito emitido polo representante da entidade emisora da factura no que conste que a factura foi abonada pola entidade beneficiaria da subvención. • Nóminas e seguros sociais: mediante transferencia bancaria, cargo en conta. • Para acreditar o pago dos gastos federativos ou de mutualidades e seguros, bastará con que na certificación a Federación faga constar dito extremo. c/ Certificación expedida pola Axencia Estatal de Administración Tributaria de estar ao corrente coas obrigas tributarias e da Seguridade Social ou autorización para a súa comprobación polo Concello. d/ Certificación da conta bancaria do beneficiario (só no caso de que non a aportaran en edicións anteriores) e/ Declaración da non existencia de débedas co Concello de Boiro. f/ Indicación do nº de inscrición do Rexistro de Entidades do Concello de Boiro. g/ Relación detallada das subvencións ou axudas obtidas doutras Administracións públicas para o mesmo obxecto ou, pola contra, declaración de non ter outras subvencións públicas para o mesmo obxecto. h/ Se os documentos solicitados nos apartados anteriores están en poder do Concello (con vixencia actual), o solicitante non terá que volver remitilos, pero haberá de sinalar a data e a dependencia na que se presentaran os mesmos. i/ Documentación acreditativa da publicidade da colaboración do Concello nos: c arteis, trípticos e/ou demais documentación divulgativa así como vestimenta de competición e de rúa.7.4.-Tramitación da xustificación.- Á vista da documentación xustificativa presentada e logo do informe previo do Servizo de Fiscalización, o órgano competente valorará o cumprimento das actividades ou investimentos subvencionados e se a documentación é correcta, procederase ó seu pagamento. Para a valoración do cumprimento da finalidade básica da subvención e pago desta, terase en conta o seguinte: No caso de que se xustifique gasto polo 100% do presuposto subvencionado, aboarase a totalidade da subvención. No caso de que se xustifique gasto inferior ao 100% (pero máis do 50% do presuposto subvencionado a xustificar), aboarase a parte proporcional da subvención. No caso de que se xustifique gasto inferior ao 50% do presuposto subvencionado a xustificar, non se considerará cumprida a finalidade básica da subvención, polo que non se aboará cantidade ningunha. No caso de que a documentación xustificativa fose incorrecta ou insuficiente, darase un prazo de 10 días hábiles para a súa subsanación. Transcorrido dito prazo sen realizar actuación algunha daráselle por desistido previo acordo de anulación da subvención. O aboamento da subvención materializarase mediante ingreso na conta sinalada pola entidade. Disposición adicional primeira.- Para o non previsto nesta convocatoria serán de aplicación as normas incluídas nas Bases de Execución do Presuposto Xeral do Concello de Boiro para o exercicio en vigor, na Ordenanza Xeral de Subvencións do Concello de Boiro e na Lei 38/2003, de 17 de novembro, Xeral de Subvencións. Disposición Adicional Segunda.- Facúltase á Xunta de Goberno Local para a interpretación de calquera dúbida que xurda na aplicación das presentes bases. O concelleiro de deportes Asdo.: Marcos Fajardo Outeiral (documento asinado dixitalmente) ANEXOS. • INSTANCIA que acompañará ao modelo normalizado. • MODELO NORMALIZADO de solicitude • MEMORIA • MODELO DE XUSTIFICACIÓN DOCUMENTO ASINADO ELECTRONICAMENTE Boiro, 28 de agosto de 2019 O Alcalde José Ramón Romero García